Ingredjenti panidispanja tonda u ftit għolja… skont ir-riċetta ' Panidispanja ' mogħtija fil-ktieb ' Tisjir bil-Għaqal – 1 ' krema pastiċċiera… skont ir-riċetta ' Krema Pastiċċiera ' mogħtija f'dan il-ktieb 150g zokkor 5 abjad tal-bajd ponta ta' kuċċarina cream of tartar xorb tal-gosti tiegħek frott u ċikkulatini biex iżżejjen Ixgħel il-forn 180 0 C, gass numru 4. Lesti l-krema pastiċċiera. Aqsam il-panidispanja fi tliet slajsis. Qiegħed slajs fuq platt ċatt li jkun tajjeb biex jidħol fil-forn. Xarrab bix-xorb u iksi bil-krema. Agħmel ammont sew ta' krema. Qiegħed it-tieni slajs ta' panidispanja fuq il-krema. Din id-darba tista' żżid ftit ċikkulata mdewba jew kafè mal-krema li faddalek qabel tiksi biha; dejjem jekk tiggosta. Iksi l-panidispanja bil-krema u qiegħed l-aħħar slajs fuqha. Ferrex ftit xorb fuq l-aħħar slajs tal-panidispanja. Qiegħed l-abjad tal-bajd ġo skutella u ħaddmu tajjeb b' whisk tal-elettriku sakemm ikun kiber sew. Żid iz-zokkor u l- cream of tartar u kompli ħaddem sakemm ikollok xkuma wieqfa. Iksi l- gateau biha u oħloq disinn fil-wiċċ. Daħħal fil-forn sakemm l-ixkuma tieħu kulur sabiħ. Meta l- gateau tkun lesta, ħalliha tiksaħ sew u żżejjinha biċ-ċikkulatini u frott.